CELEX: 62012TN0297
Language: da
Date: 2012-07-02 00:00:00
Title: Sag T-297/12: Sag anlagt den 2. juli 2012 — Evropaïki Dynamiki mod Kommissionen

8.9.2012   
            
            
               DA
            
            
               Den Europæiske Unions Tidende
            
            
               C 273/16
            
         Sag anlagt den 2. juli 2012 — Evropaïki Dynamiki mod Kommissionen
   (Sag T-297/12)
   2012/C 273/27
   Processprog: græsk
   
      Parter
   
   
      Sagsøger: Evropaïki Dynamiki-Proigmena Systimata Tilepikoinonion Pliroforikis kai Tilematikis AE (Athen, Grækenland) (ved advokat B. Christianos)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionen tilpligtes at betale sagsøgeren 50 000 EUR i erstatning for den skade på sagsøgerens faglige omdømme som følge af tilsidesættelse af Kommissionens tilsidesættelse af den tjenstlige tavshedspligt, inklusiv udligningsrenter regnet fra den 3. juli 2007 indtil afsigelsen af dommen i denne sag og indtil den endelige betaling.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har gjort gældende, at Den Europæiske Unions Ret i henhold til artikel 340, stk. 2, TEUF (Unionens ansvar uden for kontraktforhold) skal tilpligte Europa-Kommissionen (herefter »Kommissionen«) at betale erstatning for den skade, som er lidt som følge af Kommissionens ulovlige adfærd. Kommissionen har navnlig forvoldt sagsøgerens faglige omdømme skade, idet Kommissionen den. 3. juli 2007 udleverede et dokument vedrørende en undersøgelse, som blev gennemført vedrørende sagsøgeren, til udenforstående virksomheder.
   Sagsøgeren har gjort gældende, at betingelserne for at pålægge Kommissionen et erstatningsansvar uden for kontraktforhold, således som de er fortolket i retspraksis, er opfyldt, for så vidt angår erstatning for den skade som sagsøgerens faglige omdømme har lidt som følge af, at Kommissionen uretmæssigt har givet udenforstående virksomheder oplysninger om såvel eksistensen som indholdet af den undersøgelse, som gennemføres vedrørende sagsøgeren, samt om erhvervshemmeligheder om sagsøgeren.